Iti umuna a gundaway, nainominar kas finalists ken nangabak ti libro nga Ilokano iti National Book Awards nga immatonan ti National Book Development Board (NBDB) ken ti Manila Critics Circle (MCC). Sigud a dagiti laeng naipablaak a libro a Tagalog ken English ti mapadpadayawan iti daytoy nga award-giving institution a nakabase iti Manila. Malaksid iti Ilokano, nairaman metten iti kallabes dagiti libro iti dadduma pay a regional languages a napadayawan, kas iti Sebuano ken Bikol.
Lima a libro nga Ilokano a sinurat dagiti Ilokano ti napili kas finalists iti nadumaduma a kategoria: Karapote: Antolohia Dagiti 13 a Nasuerte a Sarita ni Ariel S. Tabag a nominado iti Ilokano Fiction; Samtoy: Dagiti Saritami Ditoy, Ang Aming mga Kuwentonga impatarus ni Ariel S. Tabag (Filipino Anthology); ken 29 A Napili A Sarita Iti Iluko,inedit da Juan Al. Asuncion, Ariel S. Tabag, ken Efren A. Inocencio, Kastoy Nga Imbunubonmi Dagiti Balikas (Antolohia Dagiti Daniw Iti Iluko), inedit da Joel B. Manuel ken Ariel S. Tabag; Nabalitokan a Tawid: Antolohia Dagiti Napili a Sarita Dagiti Ilokano, inedit da Juan Al. Asuncion, Joel B. Manuel, ken Ariel S. Tabag, (agpapada a nominado para iti Ilokano Anthology).
Iti awarding ceremonies a naangay itay Noviembre 17 iti National Museum, Manila, nangabak ti dua a libro, ti Karapote ken ti Nabalitokan a Tawid.
(Kompleto a listaan dagiti a nangabak)
:::::
ilo_Latn ilo_Latn ilo_Latn ilo_Latn unk